Premium liiga

Premium liiga (2013. aastani Meistriliiga)http://jalgpall.ee/mlintro.php?b=ML on Eesti klubijalgpalli kõrgeim liiga. 1992. aastal tegevust alustanud liigas mängib kümme meeskonda. Hooaeg kestab reeglina märtsist novembrini. Võitja ehk Eesti meister saab õiguse osaleda UEFA Meistrite Liigas, teiseks ja kolmandaks jäänu UEFA Konverentsiliigas. Viimane langeb Esiliigasse, eelviimane peab üleminekumänge.

2013. aastal sõlmisid Eesti Jalgpalli Liit ja A. Le Coq viieaastase koostöölepingu, mille alusel kannab kohalik tippliiga nime "Premium liiga".Premium liiga tutvustus, jalgpall.ee Lepingut pikendati 2018. ja 2023. aastal ning praegu kannab liiga nime "A. Le Coq Premium liiga".

 Ülevaade 
Meistriliiga meeskondade arv on kõikunud 8–14 vahel, kuid püsinud alates 2005. aastast kümnel.

Hooaeg peetakse erinevalt enamikust Euroopa riikidest, kuid sarnaselt teiste Baltimaade ja Põhjamaadega kalendriaasta põhiselt. Eestis kestab hooaeg reeglina märtsist novembrini. Aastail 1992–1998 oli hooaeg sügisest kevadeni.

Hooaeg koosneb 36 voorust: kaks kevad- ja kaks sügisringi, igas ringis üheksa vooru.Eesti 2009. aasta meistrivõistluste juhend Meistri- ja Esiliigale, Eesti Jalgpalli Liit, lk 9 Meeskonnad kohtuvad omavahel neli korda, pidades iga vastasega kaks mängu omal ja kaks mängu võõral väljakul. Mängud toimuvad reeglina laupäeviti.

Meistriks tuleb hooaja lõppedes kõige rohkem punkte kogunud meeskond. Meister saab õiguse osaleda UEFA Meistrite liiga ning teiseks ja kolmandaks jäänu UEFA Euroopa liiga eelvoorus. Kui Eesti karika võitja ja karikas teise koha saavutanud meeskond taganud UEFA Meistrite Liiga või UEFA Euroopa Liiga eelringis koha, saab õiguse osaleda UEFA Euroopa liiga eelvoorus neljanda koha saavutanud meeskond. Viljandi Tulevik pääses 1999. aastal UEFA karikasse kõrge sportliku mängu näitaja alusel.UEFA Fair Play Competition (inglise keeles), vaadatud 9. märtsil 2009.

Viimasena ehk 10. kohal lõpetanud meeskond langeb astme võrra madalamale esiliigasse, mille parim iseseisev klubi (st mitteduubelivõistkond) pääseb omakorda kõrgliigasse. Meistriliiga eelviimane ehk 9. meeskond peab liigakuuluvuse säilitamiseks alistama üleminekumängudes esiliigas paremuselt teise iseseisva klubi.Eesti 2009. aasta meistrivõistluste juhend Meistri- ja Esiliigale, Eesti Jalgpalli Liit, lk 11.

Järjestus selgub kogutud punktide alusel. Võit annab kolm punkti, viik ühe punkti ja kaotaja jääb punktita. Võrdsete punktide korral määravad paremusjärjestuse lisanäitajad (tähtsuse järjekorras): väiksem loobumiskaotuste ja tühistatud tulemuste arv, suurem võitude arv, omavaheliste mängude punktid, omavaheliste mängude väravate vahe, üldine väravate vahe, suurem löödud väravate arv.Eesti 2009. aasta meistrivõistluste juhend Meistri- ja Esiliigale, Eesti Jalgpalli Liit, lk 10.

 Ajalugu 
Meistriliiga alustas tegevust 1992. aastal. Esimesel kahel hooajal osutus parimaks FC Norma. Aastail 1993–1998 tuli ta neli korda liiga meistriks ja kahel korral teiseks FC Flora. Sel perioodil kujunes Flora põhirivaaliks FC Lantana, kes tuli 1995/96 ja 1996/97 nende ees meistriks. Lantana hääbudes kerkis Flora peamiseks konkurendiks FC Levadia, kes tuli esimest korda meistriks 1999. aastal. Flora ja Levadia on 1998. aastast jaganud omavahel kõik meistritiitlid, kui välja arvata FC TVMK edu 2005. aastal, Nõmme Kalju meistriks tulemine 2012. ja 2018. aastal ja FCI Tallinna meistriks tulemine 2016. aastal.

Meistriliiga koosseisu on peale meeskondade sportliku käekäigu mõjutanud uute klubide moodustamine, liitmine, ümbernimetamine, ülevõtmine, pankrotistumine või lagunemine. Tegevuse on lõpetanud kolm varasemat meistrit (FC Norma, FC Lantana, FC TVMK). Osalusõiguse saanud klubid on neist ära ütelnud: 1997. aasta üleminekuturniiril teiseks jäänud JK Vall loovutas oma koha Lelle SK-le väidetava valuraha eest.

Kurioosumina läheb ajalukku 14. juulil 2009 peetud kohtumine FC Kuressaare ja Nõmme Kalju vahel. Kalju jäi teenitud võidupunktidest ilma, sest saatis väljakule üheaegselt neli nõndanimetatud võõrmängijat,Kalju jääb võidetud punktidest ilma Soccernet.ee, 14. juuli 2009 mistõttu sai Kuressaare esiti kirja 2:- võidu.Kalju kukkus kuuendale kohale Soccernet.ee, 16. juuli 2009 Kuna aga Kuressaare meeskonnas mänginud Elari Valmas ei oleks tohtinud madalamates liigades teenitud kaartide tõttu kohtumises kaasa teha, kanti mõlemale meeskonnale protokolli kaotus.Kuressaare jäi samuti punktidest ilma Soccernet.ee, 16. juuli 2009

 Publik ja poolehoidjad 
Meistriliiga mänge jälgis 2017. aastal staadionitel keskmiselt 282 pealtvaatajat, mis oli Euroopa kõrgliigade madalaim näitaja.EFS Attendances

Meistriliiga publikurekord pärineb 2023. aasta 28. juunist, kui hooaja teise vooru kohtumist Tallinna FCI Levadia ja Tallinna FC Flora vahel jälgis 3510 pealtvaatajat."FCI Levadia ja FC Flora vaheline Tallinna derbi tõi A. Le Coq Arena tribüünidele 3510 pealtvaatajat" Soccernet, 28. juuni 2023.

Jalgpallikultuurile omane rivaliteet on suurim Flora ja Levadia vahel ("Tallinna derbi"), kuid fännide arveteõiendamised on harvad.

Meistriliiga ajaloo tõsiseim vägivallajuhtum leidis aset 1. augustil 2009, kui Sillamäe Kalevi kodumängul FC Floraga läksid omavahel kähmlema vastasleeride poolehoidjad.Sillamäel läks sadakond jalgpallifänni kähmlema uudised.err.ee, 1. august 2009Jalgpallifännide kakluse põhjustas mängu halb korraldus Postimees.ee, 2. august 2009 Kohalik politsei kutsus tülitsevate jalgpallifännide ohjeldamiseks abijõudusid nii Narvast kui ka Jõhvist. Korrakaitsjad jätsid umbes 30 Flora fänni staadionile ja suunasid ligikaudu 70 sillamäelast sealt minema, konstaablijaoskonda toimetati kolm isikut. EJL-i distsiplinaarkomisjon karistas Kalevit mitterahuldava mängukorralduse eest kolme miinimumpalga suuruse rahatrahviga (umbes 13 000 krooni), ühemängulise koduväljaku keelu ja ühemängulise koduväljaku tingimisi keeluga; Florat trahviti poolehoidjate käitumise eest ühe miinimumpalga suuruse rahatrahviga.Sillamäe Kalevi klubi karistati kolme miinimumpalga suuruse trahviga Postimees.ee, 10. august 2009

2010. aastast on staadionitel lubatud kasutada pürotehnikat.https://sport.delfi.ee/artikkel/29812093/jalgpalliklubid-peavad-purotehnika-kasutamiseks-taotlema-eriluba

 Meedia ja turundus 
Meistriliiga tulemusi edastavad kõik suuremad meediaväljaanded. Põhjalikult kajastab liigat jalgpalliportaal soccernet.ee. Korrapäraste teleotseülekannetega alustas esimesena Kalev Sport 2008. aastal. Pärast Kalev Spordi pankrotti aasta hiljem võttis ülekandeõigused üle TV14.http://www.epl.ee/artikkel/588277 Hooajal 2011 kandis mänge üle TV 6. Ajakirjadest on Meistriliigast kirjutanud Sporditäht ja Jalka.

Eesti Jalgpalli Liit avaldab alates 2009. aastast iga vooru sümboolse koosseisu, mis koosneb väravavahist, neljast kaitsemängijast, neljast poolkaitsjast, kahest ründajast ja peatreenerist.Meistriliiga sümboolses koosseisus 6 klubi mängijad, Soccernet.ee, 9. märts 2009

Alates 2008. aastast näeb kohtumisi regulaarselt otsepildis teleekraanil. Iga vooru ühest mängust toimus otseülekanne. 2014. aastast kannavad mänge üle ETV, Postimees ja ERRi spordiportaal. 2014. aastal nägi otseülekande vahendusel 102 Premium liiga kohtumist,http://jalgpall.ee/premium/otse.php hiljem on hakatud ülekandeid tegema kõigist mängudest.

 Reeglid välismängijatele 
Võistlustel on lubatud ühte võistkonda registreerida 4 välismängijat, kellel pole Eesti või Euroopa Liidu ja Euroopa Majanduspiirkonna liikmesriigi kodakondsust ega Eestis välja antud välismaalase passi. Välismängijate arvestusse ei loeta mängijaid, kes on sündinud Eestis või kes on mänginud Eesti jalgpalli meistrivõistlustel vähemalt 7 hooaega. Mänguprotokolli tohib kanda 4 välismängijat. Väljakul tohib olla üheaegselt 3 välismängijat.

 Statistika, tabelid ja loendid 

|-
|
 Meistrid 
HooaegMeister (tiitlite arv)2. koht3. kohtParim väravakütt (Klubi)                              Väravaid1992Tallinna FC Norma (1)Jõhvi JK Eesti PõlevkiviTallinna FC TVMV Sergei Bragin (Norma)181992/93Tallinna FC Norma (2)Tallinna FC FloraTallinna FC Nikol Sergei Bragin (Norma)271993/94Tallinna FC Flora (1)Tallinna FC NormaTallinna FC Nikol Maksim Gruznov (Narva Trans)211994/95Tallinna FC Flora (2)Tallinna FC Lantana-MarlekorNarva JK Trans Sergi Morozov (Lantana-Marlekor)251995/96Tallinna FC Lantana (1)Tallinna FC FloraTallinna FC Tevalte-Marlekor Lembit Rajala (Flora)161996/97Tallinna FC Lantana (2)Tallinna FC FloraJK Tallinna Sadam Sergei Bragin (Lantana)181997/98Tallinna FC Flora (3)JK Tallinna SadamTallinna FC Lantana Konstantin Nahk (Tallinna Sadam)181998Tallinna FC Flora (4)JK Tallinna SadamTallinna FC Lantana Konstantin Nahk (Tallinna Sadam)131999Maardu FC Levadia (1)Viljandi JK TulevikTallinna FC Flora Toomas Krõm (Levadia)192000Maardu FC Levadia (2)Tallinna FC FloraTallinna FC TVMK Juška (TVMK),  Krõm (Levadia)242001Tallinna FC Flora (5)Tallinna FC TVMKMaardu FC Levadia Maksim Gruznov (Narva Trans)372002Tallinna FC Flora (6)Maardu FC LevadiaTallinna FC TVMK Andrei Krõlov (TVMK)372003Tallinna FC Flora (7)Tallinna FC TVMKMaardu FC Levadia Tor Henning Hamre (Flora)392004Tallinna FC Levadia (3)Tallinna FC TVMKTallinna FC Flora Vjatšeslav Zahovaiko (Flora)282005Tallinna FC TVMK (1)Tallinna FC LevadiaNarva JK Trans Tarmo Neemelo (TVMK)412006Tallinna FC Levadia (4)Narva JK TransTallinna FC Flora Maksim Gruznov (Narva Trans)312007Tallinna FC Levadia (5)Tallinna FC FloraTallinna FC TVMK Dmitri Lipartov (Narva Trans)302008Tallinna FC Levadia (6)Tallinna FC FloraNarva JK Trans Ingemar Teever (Nõmme Kalju)232009Tallinna FC Levadia (7)JK Sillamäe KalevNarva JK Trans Vitali Gussev (Levadia)262010Tallinna FC Flora (8)Tallinna FC LevadiaNarva JK Trans Sander Post (Flora)242011Tallinna FC Flora (9)Nõmme JK KaljuNarva JK Trans Aleksandrs Čekulajevs (Narva Trans)462012Nõmme JK Kalju (1)Tallinna FC LevadiaTallinna FC Flora Vladislav Ivanov (Narva Trans)232013Tallinna FC Levadia (8)Nõmme JK KaljuJK Sillamäe Kalev Vladimir Voskoboinikov (Nõmme Kalju)232014Tallinna FC Levadia (9)JK Sillamäe KalevTallinna FC Flora Jevgeni Kabajev (Sillamäe Kalev)362015Tallinna FC Flora (10)Tallinna FC LevadiaNõmme Kalju FC Ingemar Teever (Levadia)242016Tallinna FC Infonet (1)Tallinna FC LevadiaNõmme Kalju FC Jevgeni Kabajev (Sillamäe Kalev)252017Tallinna FC Flora (11)Tallinna FC LevadiaNõmme Kalju FC Sappinen (Flora),  Prosa (Infonet)272018Nõmme Kalju FC (2)Tallinna FCI LevadiaTallinna FC Flora Liliu (Kalju)312019Tallinna FC Flora (12)Tallinna FCI LevadiaNõmme Kalju FC Erik Sorga (Flora)312020Tallinna FC Flora (13)Paide LinnameeskondTallinna FCI Levadia Rauno Sappinen (Flora)262021Tallinna FCI Levadia (10)Tallinna FC FloraPaide Linnameeskond Henri Anier (Paide)262022Tallinna FC Flora (14)Tallinna FCI LevadiaPaide Linnameeskond Zakaria Beglarišvili (Levadia)212023Tallinna FC Flora (15)Tallinna FCI LevadiaJK Tallinna Kalev Tristan Koskor (Trans)162024Tallinna FCI Levadia (11)Nõmme Kalju FCPaide Linnameeskond Alex Matthias Tamm (Kalju)282025  Flora  Levadia  Nõmme Kalju   Rauno Sappinen (Flora) 

 Meistriliiga igavene tabel 

{| class="wikitable sortable" style="font-size:95%; text-align:center;"
!width=40|Koht
!width=150|Klubi
!width=60|Hooaegu
!width=60|Tiitleid
!width=40|
!width=40|
!width=40|
!width=40|
!width=40|
!width=40|
!width=40|
!width=40|Punkte
!width=40|Keskmiselt punkte mängust
|-
| 1||align=left|Tallinna FC Flora||34||15||1041||726||182||133||2720||791||1929||2290||2,2
|-
| 2||align=left|Tallinna FCI Levadia||26||11||877||627||160||90||2289||644||1645||2041||2,33
|-
| 3||align=left|JK Narva Trans||34||0||1042||456||204||382||2119||1468||651||1572||1,51
|-
| 4||align=left|Tallinna FC TVMK||15||1||408||225||76||107||966||480||486||751||1,84
|-
| 5||align=left|Viljandi JK Tulevik||22||0||655||187||112||356||794||1283||-489||673||1,03
|-
| 6||align=left|Nõmme Kalju FC||17||2||602||346||133||123||1270||588||682||1174||1,95
|-
| 7||align=left|JK Sillamäe Kalev||13||0||413||183||65||172||741||681||60||614||1,49
|-
| 8||align=left|Tartu JK Tammeka||20||0||324||88||56||180||390||635||-245||320||0,99
|-
| 9||align=left|Tallinna FC Lantana||6||2||138||73||34||31||271||144||127||253||1,83
|-
| 10||align=left|JK Tallinna Sadam||6||0||132||67||19||46||271||168||103||220||1,67
|-
| 11||align=left|Jõhvi JK Eesti Põlevkivi||9||0||162||50||40||72||224||276||-52||190||1,17
|-
| 12||align=left|FC Kuressaare||17||0||336||48||43||245||253||920||-667||187||0,56
|-
| 13||align=left|Paide Linnameeskond||16||0||180||51||28||101||168||337||-169||181||1,01
|-
| 14||align=left|Tallinna FC Norma||4||2||78||49||7||22||223||111||112||154||1,97
|-
| 15||align=left|Tartu JK Merkuur||6||0||153||41||28||84||204||404||-200||151||0,99
|-
| 16||align=left|JK Tallinna Kalev||11||0||180||37||29||114||175||397||-222||140||0,78
|-
| 17||align=left|Tallinna KSK Vigri||3||0||54||31||11||12||151||64||87||104||1,93
|-
| 18||align=left|Tallinna FC Nikol||2||0||44||30||6||8||107||36||71||96||2,18
|-
| 19||align=left|Kohtla-Järve FC Lootus||5||0||148||22||19||107||104||394||-290||85||0,57
|-
| 20||align=left|Valga FC Warrior||5||0||156||21||18||117||120||425||-305||81||0,52
|-
| 21||align=left|Pärnu JK Vaprus||9||0||318||23||7||78||125||307||-182||76||0,70
|-
| 22||align=left|Tallinna FC Levadia II||3||0||84||20||14||50||106||211||-105||74||0,88
|-
| 23||align=left|Lelle SK||4||0||80||16||19||45||72||155||-83||67||0,84
|-
| 24||align=left|Tallinna JK Dünamo||4||0||89||16||11||62||92||277||-185||59||0,66
|-
| 25||align=left|Tartu SS Kalev||4||0||68||16||9||43||85||199||-114||57||0,84
|-
| 26||align=left|FC Viljandi||2||0||72||14||14||44||70||157||-87||56||0,78
|-
| 27||align=left|Tallinna FC Infonet||4||1||36||10||8||18||36||56||-20||38||1,06
|-
| 27||align=left|Pärnu JK Tervis||2||0||46||11||5||30||38||92||-54||38||0,83
|-
| 29||align=left|Kohtla-Järve JHK Keemik||2||0||31||10||6||15||41||72||-31||36||1,16
|-
| 30||align=left|Lasnamäe FC Ajax||3||0||108||7||13||88||60||449||-389||34||0,31
|-
| 31||align=left|Pärnu JK||3||0||38||5||5||28||36||120||-84||20||0,53
|-
| 32||align=left|Pärnu Linnameeskond||2||0||72||11||10||51||62||185||-123||43||0,6
|-
| 33||align=left|Harju JK Laagri||1||0||36||5||8||23||27||61||-34||23||0,64
|-
| 34||align=left|Maardu Linnameeskond||1||0||36||4||5||27||30||118||-88||17||0,47
|-
| 35||align=left|FC Nõmme United||1||0||36||2||9||25||22||79||-57||15||0,42
|-
| 36||align=left|Pärnu FC Levadia||1||0||28||1||5||22||19||96||-77||8||0,29
|-
| 37||align=left|Rakvere JK Tarvas||1||0||36||0||3||33||15||113||-98||3||0,08
|-
| 38||align=left|Tallinna JK Vall||1||0||14||0||1||13||9||44||-35||1||0,07
|-
| 39||align=left|FK Maardu||1||0||9||0||0||9||6||59||-53||0||0
|-
| 40||align=left|Tallinna JK Legion||3||0||98||25||22||51||109||174||-65||97||0,99
|-
|colspan="13" style="text-align:left"|Kogupunktide arvestamisel on antud kolm punkti võidu eest1992. hooajal finaal- ja väljalangemisturniiril mängiti ainult vastas tsooni meeskondade vastu. Samast eelvooru tsoonist tulnud meeskondade omavahelised mängud arvestati lõppvooru, ehk arvestati kaks korda, neid tulemusi on loetud siin tabelis ühe korraLisamänge, ülemineku mänge, üleminekuvooru mänge ei ole loetudUue hooaja klubid ja tulpade suurimad arvud on paksus kirjas' Õige hooaja 2024 lõpu seisuga.
|}

 Varasemad meistrid 
Meistriliiga loodi 1992. aastal, kuid Eesti jalgpalli meistrivõistlusi on peetud alates 1921. aastast.

 Eesti meistrid 1921–1944 Hooajad 1941–1944 on II maailmasõja ajal toimunud mitteametlikud meistrivõistlused.''

 Eesti NSV meistrid 1945–1991 

 Viited 

 Välislingid 
Koduleht jalgpall.ee
Premium liiga tutvustus jalgpall.ee
Premium liiga jalgpalliportaalis Soccernet.ee
Siim Pulst. Kirev fänniloomaaed pantritest karudeni. Soccernet.ee, 12. detsember 2008
Timo Tarve. Klubikultuuri kasvuraskused. Kas homosõim näitab fännide päris nägu? Sport.err.ee, 5. mai 2009
The worst supported league in Europe? Soccerlens.com, 14. jaanuar 2010

Kategooria:Jalgpalliliigad